techiaith/cofnodycynulliad_en-cy huggingface dataset:
English: Well, I'm afraid, Llywydd, that things are just not as simple as the Member implies. He says that vaccination has broken the link between falling ill and hospitalisation, and that simply is not true. It has amended the link, thank goodness, and it has very significantly reduced the risk that people who fall ill will end up in hospital, but it certainly hasn't broken it. You heard the leader of the opposition's questions quite rightly pointing to the pressures that the health service is under today - pressures exacerbated by the fact that we have over 500 people per 100,000 people in Wales now ill with coronavirus, 2,500 new cases yesterday, a rising number of people in beds with coronavirus, real pressures in our acute intensive care area, and all of this being carried by staff who are exhausted by the experience of caring for us all during the last 18 months. I don't want to see lockdowns return here in Wales. I hope the blunt instrument of a lockdown will absolutely not be necessary, but, in the end, if there were to be a new variant of the virus, if the health service were to be so dedicated to dealing with coronavirus because of numbers continuing to increase, this Welsh Government will not turn our back on any measures that, in the end, are necessary to protect the health of people, and, by doing so, to protect the economy as well.
Welsh: Wel, mae arnaf i ofn, Llywydd, nad yw pethau mor syml ag y mae'r Aelod yn ei awgrymu. Mae'n dweud bod brechu wedi torri'r cysylltiad rhwng mynd yn sâl a mynd i'r ysbyty, ac nid yw hynny'n wir. Mae wedi diwygio'r cysylltiad, diolch byth, ac mae wedi lleihau yn sylweddol y risg y bydd pobl sy'n mynd yn sâl yn mynd i'r ysbyty yn y pen draw, ond yn sicr nid yw wedi ei dorri. Fe wnaethoch chi glywed cwestiynau arweinydd yr wrthblaid yn tynnu sylw yn gwbl briodol at y pwysau sydd ar y gwasanaeth iechyd heddiw - pwysau sy'n cael eu gwaethygu gan y ffaith bod gennym ni dros 500 o bobl o bob 100,000 o bobl yng Nghymru sydd yn sâl gyda'r coronafeirws bellach, 2,500 o achosion newydd ddoe, nifer cynyddol o bobl mewn gwelyau â'r coronafeirws, pwysau gwirioneddol yn ein maes gofal dwys acíwt, a hyn i gyd yn cael ei gynnal gan staff sydd wedi ymlâdd o'r profiad o ofalu amdanom ni i gyd yn ystod y 18 mis diwethaf. Nid wyf i eisiau gweld cyfyngiadau symud yn dychwelyd yma yng Nghymru. Rwy'n gobeithio yn sicr na fydd angen offeryn di-awch cyfyngiadau symud, ond, yn y pen draw, pe bai amrywiolyn newydd o'r feirws, pe bai'r gwasanaeth iechyd mor ymroddedig i ymdrin â'r coronafeirws gan fod y niferoedd yn parhau i gynyddu, ni fydd y Llywodraeth Cymru hon yn troi ein cefn ar unrhyw fesurau sydd, yn y pen draw, yn angenrheidiol i ddiogelu iechyd pobl, a thrwy wneud hynny, diogelu'r economi hefyd.
English: May I declare that I'm still a Flintshire county councillor? Thank you.
Welsh: A gaf i ddatgan fy mod i'n dal yn gynghorydd sir yn sir y Fflint? Diolch.
English: I thank Carolyn Thomas for that, Llywydd. Together with our partners in the Welsh Local Government Association, our priority remains to assist councils in funding the great public services they provide, in fields such as education, social services, planning, housing and the environment.
Welsh: Diolchaf i Carolyn Thomas am hynny, Llywydd. Ynghyd â'n partneriaid yng Nghymdeithas Llywodraeth Leol Cymru, ein blaenoriaeth o hyd yw cynorthwyo cynghorau i ariannu'r gwasanaethau cyhoeddus gwych y maen nhw'n eu darparu, mewn meysydd fel addysg, gwasanaethau cymdeithasol, cynllunio, tai a'r amgylchedd.
English: Diolch. I thank the First Minister for the really positive relationship that has been built between Welsh Government and councils, especially during the pandemic. The relationship has ensured that local services have continued to be provided to communities throughout Wales with financial support from Welsh Government. But, as a Flintshire councillor, I have seen the impact of 10 years of austerity on local government. Despite this, of course, local authorities must continue to deliver services under increasing pressures, such as social health care, pay and the rising cost of fuel, and there are no more savings to be had. How can you ensure that the local government settlement reflects the continued pressure on local authorities? Diolch.
Welsh: Diolch. Diolchaf i'r Prif Weinidog am y berthynas gadarnhaol iawn sydd wedi cael ei meithrin rhwng Llywodraeth Cymru a chynghorau, yn enwedig yn ystod y pandemig. Mae'r berthynas wedi sicrhau bod gwasanaethau lleol wedi parhau i gael eu darparu i gymunedau ledled Cymru gyda chymorth ariannol gan Lywodraeth Cymru. Ond, fel cynghorydd yn sir y Fflint, rwyf i wedi gweld effaith 10 mlynedd o gyni cyllidol ar lywodraeth leol. Er gwaethaf hyn, wrth gwrs, mae'n rhaid i awdurdodau lleol barhau i ddarparu gwasanaethau o dan bwysau cynyddol, fel gofal iechyd cymdeithasol, cyflogau a chost gynyddol tanwydd, ac nid oes rhagor o arbedion i'w cael. Sut gallwch chi sicrhau bod y setliad llywodraeth leol yn adlewyrchu'r pwysau parhaus ar awdurdodau lleol? Diolch.
English: Well, Llywydd, I thank Carolyn Thomas for that. Having mentioned the heroic efforts of staff in our health service during the pandemic, I want to say as well that all those people who work for our local authorities - the teachers and support staff in our schools, the social workers and the care workers who look after people in their own homes, the people who have continued to collect the rubbish on our streets every single day during coronavirus - they, too, have been absolutely on the front line. And in our discussions with local government, we always try to recognise the pressures that austerity has brought and the return on the investment that we can make. Now, the Member will be aware that, over the last two years, we've been able to provide settlements for local government - a 4.3 per cent increase in 2019-20, a 3.8 per cent overall settlement in 2020-21 - that have gone a small way to recognising the years that went before them, those long years of austerity. The Minister will meet the finance sub-group, the joint group we have with the WLGA, the Welsh Government and independent experts, to consider all the different pressures that local government face and to see how we can respond to those in the budget round. That meeting will take place on 18 October, Llywydd, and I've no doubt, having attended those meetings myself, that the needs of local authorities across Wales will be robustly put forward by Welsh local government representatives.
Welsh: Wel, Llywydd, diolchaf i Carolyn Thomas am hynny. Ar ôl sôn am ymdrechion arwrol staff yn ein gwasanaeth iechyd yn ystod y pandemig, hoffwn i ddweud hefyd fod yr holl bobl hynny sy'n gweithio i'n hawdurdodau lleol - yr athrawon a'r staff cymorth yn ein hysgolion, y gweithwyr cymdeithasol a'r gweithwyr gofal sy'n gofalu am bobl yn eu cartrefi eu hunain, y bobl sydd wedi parhau i gasglu'r sbwriel ar ein strydoedd bob un dydd yn ystod y coronafeirws - maen nhw, hefyd, wedi bod ar y rheng flaen yn sicr. Ac yn ein trafodaethau gyda llywodraeth leol, rydym ni bob amser yn ceisio cydnabod y pwysau y mae cyni cyllidol wedi eu hachosi a'r elw ar y buddsoddiad y gallwn ni ei wneud. Nawr, bydd yr Aelod yn ymwybodol ein bod ni, dros y ddwy flynedd ddiwethaf, wedi gallu darparu setliadau ar gyfer llywodraeth leol - cynnydd o 4.3 y cant yn 2019-20, setliad cyffredinol o 3.8 y cant yn 2020-21 - sydd wedi gwneud rhyw fymryn i gydnabod y blynyddoedd a aeth o'u blaenau, y blynyddoedd hir hynny o gyni. Bydd y Gweinidog yn cyfarfod â'r is-grŵp cyllid, y cyd-grŵp sydd gennym ni gyda CLlLC, Llywodraeth Cymru ac arbenigwyr annibynnol, i ystyried yr holl wahanol bwysau y mae llywodraeth leol yn eu hwynebu ac i weld sut gallwn ni ymateb iddyn nhw yn y rownd gyllideb. Bydd y cyfarfod hwnnw yn cael ei gynnal ar 18 Hydref, Llywydd, ac nid oes gen i unrhyw amheuaeth, ar ôl mynychu'r cyfarfodydd hynny fy hun, y bydd anghenion awdurdodau lleol ledled Cymru yn cael eu cyflwyno yn gadarn gan gynrychiolwyr llywodraeth leol Cymru.
English: I'd like to declare an interest as a member of Powys County Council. First Minister, in my constituency, in Ystradgynlais, they are currently raising funds to try and secure the playing fields after the lease on the Welfare Ground playing fields expired. They need to find £100,000 to secure the lease. The community need to have access to recreational space to improve people's mental health and overall well-being, which is a key part of the Well-being of Future Generations (Wales) Act 2015. Due to the underfunding of rural local authorities, councils like mine in Powys do not have any spare revenue or capital funding available to support fantastic projects like this one in Ystradgynlais. First Minister, following the Welsh Government's increase in budget from the UK Government, will you look to provide ring-fenced moneys to support local authorities to make sure fantastic community assets are protected for future generations to keep our communities together? Diolch, Llywydd.
Welsh: Hoffwn i ddatgan buddiant fel aelod o Gyngor Sir Powys. Prif Weinidog, yn fy etholaeth i, yn Ystradgynlais, maen nhw wrthi'n codi arian i geisio sicrhau'r caeau chwarae ar ôl i'r brydles ar gaeau chwarae'r Welfare Ground ddod i ben. Mae angen iddyn nhw ddod o hyd i £100,000 i sicrhau'r brydles. Mae angen i'r gymuned gael mynediad at fannau hamdden i wella iechyd meddwl a llesiant cyffredinol pobl, sy'n rhan allweddol o Ddeddf Llesiant Cenedlaethau'r Dyfodol (Cymru) 2015. Oherwydd tanariannu awdurdodau lleol gwledig, nid oes gan gynghorau fel fy un i ym Mhowys unrhyw gyllid refeniw na chyfalaf dros ben ar gael i gynorthwyo prosiectau gwych fel hyn yn Ystradgynlais. Prif Weinidog, yn dilyn cynnydd Llywodraeth Cymru i'r gyllideb gan Lywodraeth y DU, a wnewch chi geisio darparu arian wedi'i neilltuo i gynorthwyo awdurdodau lleol i wneud yn siŵr bod asedau cymunedol gwych yn cael eu diogelu ar gyfer cenedlaethau'r dyfodol i gadw ein cymunedau gyda'i gilydd? Diolch, Llywydd.
English: Llywydd, that has never been the approach of the Welsh Government because it's never been the approach that local authorities have suggested to us. I imagine that his colleagues on Powys County Council would be outraged if the Welsh Government decided how they should spend the money that they have at their disposal. You can imagine, if we started ring-fencing from here the spending decisions of his local authority - and they would be right, because that is not the way that the system should work. The problem that Powys residents face is the impact of 10 years of austerity from his party, which year after year after year reduced the money available for local authorities. Here in Wales, local authorities have been sheltered from that storm by the decisions made here in this Senedd. Had they been exposed as their English counterparts have been to the decisions of Conservative local government Ministers, they wouldn't be raising money to defend play areas, they'd be selling them off in the way that his party has done elsewhere.
Welsh: Llywydd, nid dyna fu dull Llywodraeth Cymru erioed oherwydd nid dyna'r fu'r dull y mae awdurdodau lleol erioed wedi ei awgrymu i ni. Rwy'n dychmygu y byddai ei gyd-aelodau ar Gyngor Sir Powys yn ddig pe bai Llywodraeth Cymru yn penderfynu sut y dylen nhw wario'r arian sydd ar gael iddyn nhw. Gallwch chi ddychmygu, pe baem ni'n dechrau neilltuo o'r fan hon benderfyniadau gwario ei awdurdod lleol - a bydden nhw'n iawn, oherwydd nid dyna'r ffordd y dylai'r system weithio. Y broblem y mae trigolion Powys yn ei hwynebu yw effaith 10 mlynedd o gyni gan ei blaid ef, a wnaeth leihau yr arian a oedd ar gael i awdurdodau lleol flwyddyn ar ôl blwyddyn. Yma yng Nghymru, mae awdurdodau lleol wedi eu gwarchod rhag y storm honno gan y penderfyniadau a wneir yma yn y Senedd hon. Pe baen nhw wedi cael eu hamlygu fel y mae eu cymheiriaid yn Lloegr wedi eu hamlygu i benderfyniadau Gweinidogion llywodraeth leol Ceidwadol, ni fydden nhw'n codi arian i ddiogelu ardaloedd chwarae, bydden nhw'n eu gwerthu yn y ffordd y mae ei blaid ef wedi ei wneud mewn mannau eraill.
English: I must also declare an interest: I'm a community councillor in Penyrheol, Trecenydd and Energlyn. I want to highlight the reduced day-care provision for disabled adults in Caerphilly County Borough. For some, hours have been reduced from 30 hours a week to just six, an 80 per cent reduction in support that has been devastatingly detrimental for disabled adults and their families. The Plaid Cymru group on the council have now called for a moratorium on these changes. A few days ago, I spoke to a father who is having to consider putting his son into residential care as he and his wife can no longer cope. Not only would this be harrowing for all concerned, but it would end up costing the local authority significantly more than if they kept the full-time day-care provision growing. First Minister, is there guidance that your Government can issue to local authorities in order to ensure that disabled adults and their families get the support and respite they deserve, that they need, and that is right for them? Is anyone in Government monitoring whether local authorities are fulfilling their statutory obligation concerning disabled people and whether adequate funding is in place for them to do so? Diolch.
Welsh: Mae'n rhaid i minnau ddatgan buddiant hefyd: rwy'n gynghorydd cymuned ym Mhenyrheol, Trecenydd ac Energlyn. Hoffwn i dynnu sylw at y ddarpariaeth lai o ofal dydd ar gyfer oedolion anabl ym Mwrdeistref Sirol Caerffili. I rai, mae oriau wedi gostwng o 30 awr yr wythnos i ddim ond chwech, gostyngiad o 80 y cant i'r cymorth sydd wedi bod yn niweidiol iawn i oedolion anabl a'u teuluoedd. Mae grŵp Plaid Cymru ar y cyngor bellach wedi galw am foratoriwm ar y newidiadau hyn. Ychydig ddyddiau yn ôl, siaradais â thad sy'n gorfod ystyried rhoi ei fab mewn gofal preswyl gan na all ef a'i wraig ymdopi mwyach. Nid yn unig y byddai hyn yn peri pryder mawr i bawb dan sylw, ond byddai'n costio llawer mwy i'r awdurdod lleol yn y pen draw na phe baen nhw'n parhau i dyfu'r ddarpariaeth gofal dydd lawn-amser. Prif Weinidog, a oes canllawiau y gall eich Llywodraeth eu cyflwyno i awdurdodau lleol er mwyn sicrhau bod oedolion anabl a'u teuluoedd yn cael y cymorth a'r seibiant y maen nhw'n eu haeddu, sydd eu hangen arnyn nhw, ac sy'n iawn iddyn nhw? A oes unrhyw un yn y Llywodraeth yn monitro pa un a yw awdurdodau lleol yn cyflawni eu rhwymedigaeth statudol o ran pobl anabl ac a oes cyllid digonol ar waith iddyn nhw wneud hynny? Diolch.
English: Llywydd, I've followed the recent debate about day-care services in Caerphilly and I'm quite sure that those responsible for making those difficult decisions will have been listening carefully to what the Member has said today and to the views of their local communities. The Welsh Government does indeed provide guidance on all of these matters and monitors local authority spending through a complex variety of routes, including in the social services field. In the end, these are local decisions made by those people who are closest to the communities that they serve, taking into account, as I'm sure Caerphilly council does, the views of its own local residents.
Welsh: Llywydd, rwyf i wedi dilyn y ddadl ddiweddar am wasanaethau gofal dydd yng Nghaerffili ac rwy'n eithaf sicr y bydd y rhai sy'n gyfrifol am wneud y penderfyniadau anodd hynny wedi bod yn gwrando'n astud ar yr hyn y mae'r Aelod wedi ei ddweud heddiw ac ar safbwyntiau eu cymunedau lleol. Yn wir, mae Llywodraeth Cymru yn darparu canllawiau ar yr holl faterion hyn ac yn monitro gwariant awdurdodau lleol drwy amrywiaeth gymhleth o lwybrau, gan gynnwys ym maes gwasanaethau cymdeithasol. Yn y pen draw, penderfyniadau lleol yw'r rhain sy'n cael eu gwneud gan y bobl hynny sydd agosaf at y cymunedau y maen nhw'n eu gwasanaethu, gan ystyried, fel y mae cyngor Caerffili yn ei wneud rwy'n siŵr, safbwyntiau eu trigolion lleol eu hunain.
English: I thank the Member for that, Llywydd. We work closely with the police and other agencies responsible for community safety in Ogmore. Later this week my colleague the Minister for Social Justice, Jane Hutt, will chair the policing partnership board for Wales, where community safety matters are always on the agenda.
Welsh: Diolchaf i'r Aelod am hynny, Llywydd. Rydym ni'n gweithio'n agos gyda'r heddlu ac asiantaethau eraill sy'n gyfrifol am ddiogelwch cymunedol yn Ogwr. Yn ddiweddarach yr wythnos hon bydd fy nghyd-Weinidog, y Gweinidog Cyfiawnder Cymdeithasol, Jane Hutt, yn cadeirio bwrdd partneriaeth plismona Cymru, lle mae materion diogelwch cymunedol bob amser ar yr agenda.
English: I thank the First Minister for that answer, and one of the things that gave me greatest pleasure over a decade ago was being part of the committee in Westminster that brought into being the police community support officers. It was a long, arduous committee, but we brought them in, and we brought them in because we knew the role that they would have in tackling low-level nuisance and antisocial behaviour, in releasing police resources to focus on other priorities, and to engage with the community, youth groups and other groups in the community as well. So, it also gives me great pleasure, I have to say, to come down here to the Senedd and find successive Welsh Labour Governments investing in police community support officers. Could you give us the assurance, the guarantee, that both in this Senedd - as a manifesto commitment, making good on it - but also going forward, that Welsh Labour will continue to invest in PCSOs as part of that extended reach of the policing family, and making sure that our communities are as safe as can possibly be, and that we extend deep into these communities to engage with them on community safety?
Welsh: Diolchaf i'r Prif Weinidog am yr ateb yna, ac un o'r pethau a roddodd y pleser mwyaf i mi dros ddegawd yn ôl oedd bod yn rhan o'r pwyllgor yn San Steffan a esgorodd ar swyddogion cymorth cymunedol yr heddlu. Roedd yn bwyllgor maith a llafurus, ond fe wnaethom ni eu cyflwyno, ac fe wnaethom ni eu cyflwyno gan ein bod ni'n gwybod am y swyddogaeth a fyddai ganddyn nhw o ran mynd i'r afael ag ymddygiad niwsans lefel isel ac ymddygiad gwrthgymdeithasol, o ran rhyddhau adnoddau'r heddlu i ganolbwyntio ar flaenoriaethau eraill, ac i ymgysylltu â'r gymuned, grwpiau ieuenctid a grwpiau eraill yn y gymuned hefyd. Felly, mae hefyd yn rhoi pleser mawr i mi, mae'n rhaid i mi ddweud, ddod i lawr yma i'r Senedd a gweld bod Llywodraethau Llafur Cymru olynol yn buddsoddi mewn swyddogion cymorth cymunedol yr heddlu. A wnewch chi roi'r sicrwydd i ni, y sicrwydd pendant y bydd Llafur Cymru yn y Senedd hon - fel ymrwymiad maniffesto i'w gyflawni - a hefyd wrth symud ymlaen, yn parhau i fuddsoddi mewn Swyddogion Cymorth Cymunedol yn rhan o gyrhaeddiad estynedig hwnnw y teulu plismona, a gwneud yn siŵr bod ein cymunedau mor ddiogel ag y gallan nhw fod, a'n bod ni'n ymestyn yn ddwfn i'r cymunedau hyn i ymgysylltu â nhw ar ddiogelwch cymunedol?
English: Llywydd, I was very pleased indeed in August to be able to go to Neath with the local police and crime commissioner and with Jane Hutt to announce that we had already found the money to fulfil that manifesto commitment. So, an extra 100 PCSOs are being recruited now. They will cost £3.7 million annually. That will take the total investment by the Welsh Government to £22 million each year and that will secure the services of 600 PCSOs across Wales. I entirely agree with what Huw Irranca-Davies has said, Llywydd: I've had the good fortune to talk to a whole series of police and community support officers, and they really are problem-solving people, out there on the front line. Whether that's engaging with young people, whether it's dealing with traffic outside schools, whether it is responding to mental health needs as people see them on the streets, they are there working with those local communities to solve the problems. That is why this Government has chosen to invest in them. It was a proposal very warmly welcomed earlier this year, and I look forward to seeing that investment continue.
Welsh: Llywydd, roeddwn i'n falch iawn ym mis Awst o allu mynd i Gastell-nedd gyda'r comisiynydd heddlu a throseddu lleol a gyda Jane Hutt i gyhoeddi ein bod ni eisoes wedi dod o hyd i'r arian i gyflawni'r ymrwymiad maniffesto hwnnw. Felly, mae 100 o Swyddogion Cymorth Cymunedol ychwanegol yn cael eu recriwtio bellach. Bydd cost flynyddol o £3.7 miliwn ar eu cyfer. Bydd hynny yn mynd â chyfanswm y buddsoddiad gan Lywodraeth Cymru i £22 miliwn bob blwyddyn a bydd hynny yn sicrhau gwasanaethau 600 o Swyddogion Cymorth Cymunedol ledled Cymru. Rwy'n cytuno yn llwyr â'r hyn y mae Huw Irranca-Davies wedi ei ddweud, Llywydd: rwyf i wedi bod yn ddigon ffodus i siarad â chyfres eang o swyddogion heddlu a chymorth cymunedol, ac maen nhw wir yn bobl sy'n datrys problemau, allan yno ar y rheng flaen. Pa un a yw hynny yn ymgysylltu â phobl ifanc, pa un a yw'n ymdrin â thraffig y tu allan i ysgolion, pa un a yw'n ymateb i anghenion iechyd meddwl wrth i bobl eu gweld ar y strydoedd, maen nhw yno yn gweithio gyda'r cymunedau lleol hynny i ddatrys y problemau. Dyna pam mae'r Llywodraeth hon wedi dewis buddsoddi ynddyn nhw. Roedd yn gynnig a gafodd groeso cynnes iawn yn gynharach eleni, ac edrychaf ymlaen at weld y buddsoddiad hwnnw yn parhau.
English: I want to declare an interest as I am an elected councillor of Bridgend County Borough Council. First Minister, in July it was reported that the police were planning to use powers to crack down on anti-social behaviour at Ogmore-by-Sea using a dispersal order. Will the First Minister outline how successful this measure has been, and if it has worked, whether he believes that other hotspots could benefit? Thank you very much.
Welsh: Hoffwn i ddatgan buddiant gan fy mod i'n gynghorydd etholedig ar Gyngor Bwrdeistref Sirol Pen-y-bont ar Ogwr. Prif Weinidog, adroddwyd ym mis Gorffennaf fod yr heddlu yn bwriadu defnyddio pwerau i fynd i'r afael ag ymddygiad gwrthgymdeithasol yn Aberogwr drwy ddefnyddio gorchymyn gwasgaru. A wnaiff y Prif Weinidog amlinellu pa mor llwyddiannus fu'r mesur hwn, ac a yw wedi gweithio, a yw'n credu bod mannau eraill lle ceir problemau a all elwa ar hyn? Diolch yn fawr iawn.
English: Llywydd, I think it is more for the police and their partners on the ground to be able to report on the success of their initiatives in any locality, rather than for me. What I do know is that, ever since May of this year, a weekly meeting has taken place, led by local police services but involving all blue-light partners. In the Ogmore setting, the Royal National Lifeboat Institution, the British Transport Police and others review all the evidence of activity over the previous weekend, they look forward to events that are happening over the week ahead, and they try and align their resources to respond to those local community needs. That is why that neighbourhood policing, in which PCSOs play such a part, is able to respond to issues when there is a need to mobilise resources in the way that Altaf Hussain referred to in the Ogmore context.
Welsh: Llywydd, rwy'n credu ei fod yn fwy o fater i'r heddlu a'u partneriaid ar lawr gwlad allu adrodd ar lwyddiant eu mentrau mewn unrhyw ardal, yn hytrach nag i mi. Yr hyn yr wyf i yn ei wybod yw bod cyfarfod wythnosol wedi ei gynnal, ers mis Mai eleni, dan arweiniad gwasanaethau heddlu lleol ond yn cynnwys yr holl bartneriaid golau glas. Yn sefyllfa Ogwr, mae Sefydliad Cenedlaethol Brenhinol y Badau Achub, Heddlu Trafnidiaeth Prydain ac eraill yn adolygu'r holl dystiolaeth o weithgarwch dros y penwythnos blaenorol, maen nhw'n edrych ymlaen at ddigwyddiadau sy'n cael eu cynnal dros yr wythnos i ddod, ac maen nhw'n ceisio alinio eu hadnoddau i ymateb i'r anghenion cymunedol lleol hynny. Dyna pam y gall plismona cymdogaeth, lle mae Swyddogion Cymorth Cymunedol yn chwarae cymaint o ran, yn gallu ymateb i broblemau pan fo angen rhoi adnoddau ar waith yn y ffordd y cyfeiriodd Altaf Hussain ati yng nghyd-destun Ogwr.